stanford-oval/wikipedia huggingface dataset:
คำสัญญา..ปาฏิหาริย์รัก 2 โลก
เนื้อเรื่อง

มุไกมิซุ ฮินาโกะ อายุ 19 ปีย้ายมาอาศัยในเมืองริมทะเลเพื่อเข้าเรียนในวิทยาลัยและสนุกกับการโต้คลื่นอันเป็นงานอดิเรกที่ชื่นชอบโดยไม่คิดมากเรื่องอนาคต เมื่ออพาร์ทเมนท์ที่เธอย้ายเข้าใหม่เกิดเหตุไฟไหม้ เธอได้รับการช่วยเหลือจากฮินาเงชิ มินาโตะ นักผจญเพลิงอายุ 21 ปีผู้รักความเป็นธรรม ฮินาโกะถูกใจบุคลิกที่พึ่งพาได้ของมินาโตะ ทั้งคู่ผูกพันกันเมื่อมินาโตะเริ่มเรียนวิธีโต้คลื่น ทั้งคู่ใช้เวลาร่วมกันและรักกันและกัน แต่วันหนึ่งเมื่อมินาโตะโต้คลื่นระหว่างเกิดพายุก็เกิดเหตุจมน้ำเสียชีวิตระหว่างพยายามช่วยเหลือคน
ฮินาโกะโศกเศร้าต่อการตายของฮินาโตะ แต่แล้ววันหนึ่งเธอก็พบว่ามินาโตะจะปรากฏตัวในน้ำทุกครั้งที่เธอร้องเพลง "Brand New Story" เพลงที่ทั้งคู่มักร้องด้วยกัน เริ่มแรกฮินาโกะมีความสุขที่ได้เจอกับมินาโตะอีกครั้ง แต่ภายหลังเธอก็รู้ว่ามินาโตะไม่อาจไปสู่สุคติจนกว่าฮินาโกะจะยืนหยัดได้ด้วยตนเอง
การฉาย

ภาพยนตร์เข้าฉายในประเทศญี่ปุ่นเมื่อวันที่ 21 มิถุนายน พ.ศ. 2562 มีการประกาศว่าจะเข้าฉายในประเทศจีนในวันที่ 7 สิงหาคม พ.ศ. 2562 แต่ภายหลังได้ยกเลิกการฉายไปก่อนกำหนดฉายห้าวัน
ภาพยนตร์เข้าฉายในโรงภาพยนตร์ในประเทศไทยเมื่อวันที่ 17 ตุลาคม พ.ศ. 2562
รางวัล

| ปี | รางวัล | สาขา | ผู้เข้าชิง | ผล |
| --- | --- | --- | --- | --- |
| 2019 | เทศกาลภาพยนตร์แอนิเมชันนานาชาติแอนเนชี | Cristal du long metrage | คำสัญญา..ปาฎิหาริย์รัก 2 โลก | เสนอชื่อเข้าชิง |
| 2019 | เทศกาลภาพยนตร์แอนิเมชันนานาชาติเซี่ยงไฮ้ | แอนิเมชันยอดเยี่ยม | คำสัญญา..ปาฎิหาริย์รัก 2 โลก | ชนะ |
| 2019 | เทศกาลภาพยนตร์แอนิเมชันนานาชาติแฟนตาเซีย | ภาพยนตร์แอนิเมชันยอดเยี่ยม | คำสัญญา..ปาฎิหาริย์รัก 2 โลก | ชนะ |
| 2019 | เทศกาลภาพยนตร์ซิดจัส | ภาพยนตร์แอนิเมชันยอดเยี่ยม | คำสัญญา..ปาฎิหาริย์รัก 2 โลก | ชนะ |
แหล่งข้อมูลอื่น

เว็บไซต์ทางการ (ญี่ปุ่น)
Ride Your Wave (อนิเมะ) ที่เครือข่ายข่าวอนิเมะ
| ด ค กไซเอินซ์ซารุ |
| --- | --- |
ซีรีส์โทรทัศน์:  Adventure Time: Food Chain (พ.ศ. 2557)  Super Shiro (พ.ศ. 2562–2563)  ชมรมอนิเมะฉัน ใครอย่าแตะ! (พ.ศ. 2563)  ยูเรย์ เดกโค (พ.ศ. 2565)  ดันดาดัน (พ.ศ. 2567)  ซันดะ (TBA) 
ออริจนอลเน็ตแอนิเมชัน:  เดวิลแมน ครายเบบี้ (พ.ศ. 2561)  ญี่ปุ่นวิปโยค (พ.ศ. 2563)  ตำนานตระกูลไทระ (พ.ศ. 2564)  วันร้อนตับแลบ รีโมตแอร์ ไทม์แมชชีนบลูส์ (พ.ศ. 2565) 
ภาพยนตร์:  คืนพิสดาร ศาลเจ้า สาวผมดำ (พ.ศ. 2560)  Lu over the Wall (พ.ศ. 2560)  คำสัญญา..ปาฏิหาริย์รัก 2 โลก (พ.ศ. 2562)  ญี่ปุ่นวิปโยค รูปแบบฉายโรงภาพยนตร์ (พ.ศ. 2563)  สตาร์ วอร์ส: วิชันส์ - อากะคิริ (ภาพยนตร์สั้น) (พ.ศ. 2564)  สตาร์ วอร์ส: วิชันส์ - ทีโอบีวัน (ภาพยนตร์สั้น) (พ.ศ. 2564)  อินุโอ (พ.ศ. 2564) 
 หมวดหมู่
เอเชียนเกมส์ 1966

| --- | --- |

เมืองเจ้าภาพ: กรุงเทพมหานคร
ประเทศ:  ไทย
คำขวัญ: Ever Onward
ประเทศเข้าร่วม: 18 ประเทศ
นักกีฬาเข้าร่วม: 1,945 คน
กีฬา: 16 ชนิดกีฬา
ชนิด: 142 ประเภท
พิธีเปิด: 9 ธันวาคม 2509 (2509-12-09)
พิธีปิด: 20 ธันวาคม 2509 (2509-12-20)
ประธานพิธีเปิด: พระบาทสมเด็จพระมหาภูมิพลอดุลยเดชมหาราช บรมนาถบพิตร พระมหากษัตริย์ไทย
สนามกีฬาหลัก: สนามศุภชลาศัย
← จาการ์ตา 1962กรุงเทพมหานคร 1970 →
เอเชียนเกมส์ 1966 การแข่งขันกีฬาเอเชียนเกมส์ครั้งที่ 5 จัดขึ้นที่กรุงเทพมหานคร ประเทศไทย ระหว่างวันที่ 9 – 20 ธันวาคม 2509 กีฬาที่แข่งขันมี 14 ชนิด คือ กรีฑา แบดมินตัน บาสเก็ตบอล มวย จักรยาน ฟุตบอล ฮอกกี้ ยิงปืน ว่ายน้ำ เทเบิลเทนนิส ยกน้ำหนัก วอลเลย์บอล มวยปล้ำ และมีการสาธิตกีฬาซอร์ฟบอล ประเทศที่เข้าร่วมการแข่งขันมี 19 ประเทศ รวมส่งนักกีฬาทั้งหมด 1,945 คน เป็นชาย 1,569 คน หญิง 376 คน
สนามแข่งขัน

สนามศุภชลาศัย (สนามกีฬาหลัก)
ศูนย์กีฬาหัวหมาก
สรุปเหรียญการแข่งขัน

บทความหลัก: สรุปเหรียญเอเชียนเกมส์ 1966
ด้านล่างนี้เป็นตารางการจัดอันดับของคณะกรรมการโอลิมปิกแห่งชาติ โดยแสดงรายชื่อประเทศที่ได้รับเหรียญทองมากที่สุด 10 อันดับแรก ได้แก่
*  เจ้าภาพ (ไทย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  ญี่ปุ่น (JPN) | 78 | 53 | 33 | 164 |
| 2 |  เกาหลีใต้ (KOR) | 12 | 18 | 21 | 51 |
| 3 |  ไทย (THA)* | 12 | 14 | 11 | 37 |
| 4 |  มาลายา (MAL) | 7 | 5 | 6 | 18 |
| 5 |  อินเดีย (IND) | 7 | 3 | 11 | 21 |
| 6 |  อิหร่าน (IRN) | 6 | 8 | 17 | 31 |
| 7 |  อินโดนีเซีย (INA) | 5 | 5 | 12 | 22 |
| 8 |  ไต้หวัน (ROC) | 5 | 4 | 10 | 19 |
| 9 |  อิสราเอล (ISR) | 3 | 5 | 3 | 11 |
| 10 |  ฟิลิปปินส์ (PHI) | 2 | 15 | 25 | 42 |
| 11–16 | Remaining | 3 | 10 | 21 | 34 |
| รวม (16 ประเทศ) | รวม (16 ประเทศ) | 140 | 140 | 170 | 450 |
การตลาด > สิทธิการออกอากาศ

สถานีโทรทัศน์ไทยทีวีช่อง 4, สถานีวิทยุโทรทัศน์กองทัพบกช่อง 7
แหล่งข้อมูลอื่น

Bangkok 1966 เก็บถาวร 2010-11-07 ที่ เวย์แบ็กแมชชีน
Over all Medal Standings - Bangkok 1966 เก็บถาวร 2010-06-16 ที่ เวย์แบ็กแมชชีน
| ก่อนหน้า |  | เอเชียนเกมส์ 1966 |  | ถัดไป |
| --- | --- | --- | --- | --- |
| เอเชียนเกมส์ 1962 (จาการ์ตา, ประเทศอินโดนีเซีย) |  |   การแข่งขันกีฬาเอเชียนเกมส์  (9 - 20 ธันวาคม ค.ศ. 1966) |  | เอเชียนเกมส์ 1970 (กรุงเทพมหานคร ประเทศไทย) |
| ด ค กชาติใน เอเชียนเกมส์ 1966 ใน กรุงเทพมหานคร , ประเทศไทย |
| --- | --- |
 อัฟกานิสถาน  พม่า  ซีลอน  ฮ่องกง  อินเดีย  อินโดนีเซีย  อิหร่าน  อิสราเอล  ญี่ปุ่น  มาเลเซีย  เนปาล  ปากีสถาน  ฟิลิปปินส์  สาธารณรัฐจีน  สิงคโปร์  เกาหลีใต้  เวียดนามใต้  ไทย 
| ด ค กเอเชียนเกมส์ |
| --- | --- | --- |
 กีฬา  การคัดเลือกเจ้าภาพ  OCA  NOCs  ตารางเหรียญรางวัล  สรุปเหรียญ ฤดูร้อน  ฤดูหนาว  ผู้รับเหรียญรางวัล  สัญลักษณ์  มาสคอต 
| ฤดูร้อน |   1951 นิวเดลี   1954 มะนิลา   1958 โตเกียว   1962 จาการ์ตา   1966 กรุงเทพ   1970 กรุงเทพ   1974 เตหะราน   1978 กรุงเทพ   1982 นิวเดลี   1986 โซล   1990 ปักกิ่ง   1994 ฮิโรชิมะ   1998 กรุงเทพ   2002 ปูซาน   2006 โดฮา   2010 กว่างโจว   2014 อินช็อน   2018 จาการ์ตา–ปาเล็มบัง   2022 หางโจว†   2026 ไอจิ–นาโงยะ   2030 โดฮา   2034 รียาด    2038 รอประกาศ  |  |
| ฤดูหนาว |   1986 ซัปโปโระ   1990 ซัปโปโระ   1996 ฮาร์บิน   1999 คังว็อน   2003 อาโอโมริ   2007 ฉางชุน   2011 อัสตานา–อัลมาตี   2017 ซัปโปโระ   2025 ฮาร์บิน   2029 โทรเจนา  |  |
 †เลื่อนออกไปเป็นปี ค.ศ. 2023 เนื่องจากการระบาดทั่วของโควิด-19
ข้องจิต

เพลงข้องจิต เป็นเพลงร้องคู่ ชาย-หญิง ประพันธ์คำร้องโดยชอุ่ม ปัญจพรรค์ ประพันธ์ทำนองโดย อ.ป.ส. บรรเลงโดยวงดนตรีสุนทราภรณ์ ขับร้องโดยหม่อมราชวงศ์ถนัดศรี สวัสดิวัตน์ และพูลศรี เจริญพงษ์ (ขับร้องครั้งแรกโดยเอื้อ สุนทรสนาน และ พูลศรี เจริญพงษ์)[ต้องการอ้างอิง]
คำร้อง: ชอุ่ม ปัญจพรรค์

ทำนอง: อ.ป.ส. (ม.ล. ขาบ กุญชรฯ )
แหล่งข้อมูลอื่น

ฟังเพลงข้องจิต[ลิงก์เสีย] (ยุรนันท์-สาธิยา)
ฟัง MIDI เพลงข้องจิต
คนึงครวญ

คนึงครวญ เป็นเพลงของวงดนตรีสุนทราภรณ์ ซึ่งประพันธ์ทำนองโดย หลวงสุขุมนัยประดิษฐ ประพันธ์คำร้องโดย แก้ว อัจฉริยะกุล ขับร้องครั้งแรกโดย เพ็ญศรี พุ่มชูศรี และได้รับการประพันธ์คำร้องเป็นภาษาอังกฤษ ชื่อเพลง My Heart's Calling You โดยสดใส วานิชวัฒนา (รองศาสตราจารย์สดใส พันธุมโกมล)
แหล่งข้อมูลอื่น

ฟังเพลง คนึงครวญ ขับร้องโดย เพ็ญศรี พุ่มชูศรี[ลิงก์เสีย]
ฟังเพลง คนึงครวญ ขับร้องโดย กันยารัตน์ กุยสุวรรณ
ฟังเพลง คนึงครวญ ขับร้องโดย วิภา สารกิจปรีชา
ฟังเพลง My Heart's Calling You ขับร้องโดย รัดเกล้า อามระดิษ
ดิสนีย์คลับ

ดิสนีย์คลับ (อังกฤษ: Disney Club) เป็นรายการโทรทัศน์ที่มีผลงานรายการที่เกี่ยวข้องกับเดอะวอลต์ดิสนีย์ทั้งหมด ซึ่งส่วนใหญ่จะออกอากาศใน ยุโรป ละตินอเมริกาและเอเชีย ในช่วงทศวรรษ 1990 และต้นทศวรรษ 2000
ดิสนีย์คลับ (ประเทศไทย)

ในประเทศไทยเคยฉายทาง สถานีโทรทัศน์สีกองทัพบกช่อง 7 ตั้งแต่ 7 พฤศจิกายน พ.ศ. 2535 – 27 มิถุนายน พ.ศ. 2564
ดูเพิ่ม

การ์ตูนดังสุดสัปดาห์
พระราชมงคลวิสุทธิ์ (ก้ำ กลฺยาณธมฺโม)

| พระราชมงคลวิสุทธิ์ (ก้ำ กลฺยาณธมฺโม) |
| --- | --- |
ชื่ออื่น: หลวงปู่ก้ำ
ส่วนบุคคล
เกิด: 19 กันยายน พ.ศ. 2464
มรณภาพ: 25 สิงหาคม พ.ศ. 2567 (102 ปี)
นิกาย: มหานิกาย
ตำแหน่งชั้นสูง
ที่อยู่: วัดบุญเกิด พะเยา
บรรพชา: 16 พฤษภาคม พ.ศ. 2475
อุปสมบท: 10 มีนาคม พ.ศ. 2484
พรรษา: 83
พระราชมงคลวิสุทธิ์  (19 กันยายน พ.ศ. 2464 - 25 สิงหาคม พ.ศ. 2567) เป็นพระสงฆ์ชาวไทย ดำรงตำแหน่งพระราชาคณะชั้นราช ที่ปรึกษาเจ้าคณะภาค 6 และเจ้าอาวาสวัดบุญเกิด
ประวัติ

พระราชมงคลวิสุทธิ์ เดิมชื่อ ก้ำ ธรรมขันธ์ เกิดเมื่อวันที่ 19 กันยายน พ.ศ. 2464 ตรงกับ วันจันทร์ แรม 3 ค่ำ เดือน 10 ปีระกา ที่ตำบลดอกคำใต้ อำเภอพะเยา จังหวัดเชียงราย (ปัจจุบันคือ ตำบลบุญเกิด อำเภอดอกคำใต้ จังหวัดพะเยา) เป็นบุตรของเฮือน ธรรมขันธ์ และ เย็น ธรรมขันธ์
พระราชมงคลวิสุทธิได้บรรพชาเป็นสามเณร เมื่อวันที่ 16 พฤษภาคม พ.ศ. 2475 ที่วัดดอนเหล็ก ตำบลดอกคำใต้ อำเภอพะเยา จังหวัดเชียงราย (ในขณะนั้น) โดยมี เจ้าอธิการแก้ว กาวิชโย วัดดอนเหล็ก เป็นพระอุปัชฌาย์ สำเร็จการศึกษาชั้น ประถมศึกษาปีที่ 4 เมื่อพ.ศ. 2480 ที่โรงเรียนประชาบาลบ้านสันช้างหิน ตำบลดอกคำใต้ อำเภอพะเยา จังหวัดเชียงราย (ในขณะนั้น) อุปสมบทเป็นพระภิกษุ เมื่อวันที่ 10 มีนาคม พ.ศ. 2484 ที่วัดดอนเหล็ก โดยมี เจ้าอธิการแก้ว กาวิชโย วัดดอนเหล็ก เป็นพระอุปัชฌาย์ พระอธิการตุ๊ด ธมฺมลงฺกาโร วัดสันช้างหิน เป็นพระกรรมวาจาจารย์ พระอธิการสิงห์กี ธมฺมจารี วัดสันกลาง เป็นพระอนุสาวนาจาร
มรณภาพ

พระราชมงคลวิสุทธิ์ (กํ้า กลฺยาณธมฺโม) มรณภาพเมื่อช่วงเช้าของวันที่ 25 สิงหาคม พ.ศ. 2567 ที่กุฏิวัดบุญเกิด ตำบลบุญเกิด อำเภอดอกคำใต้ จังหวัดพะเยา สิริอายุ 102 ปี 83 พรรษา
สมณศักดิ์

พ.ศ. 2506 เป็น พระครูประทวนสมณศักดิ์
พ.ศ. 2513 เป็น พระครูสัญญาบัตร เจ้าคณะอำเภอ ชั้นโท ที่ พระครูสุวรรณคณาภิรักษ์
พ.ศ. 2517 เป็น พระครูสัญญาบัตร เจ้าคณะอำเภอ ชั้นเอก ในราชทินนามเดิม
พ.ศ. 2528 เป็น พระครูสัญญาบัตร เจ้าคณะอำเภอ ชั้นพิเศษ ในราชทินนามเดิม
5 ธันวาคม พ.ศ. 2556 เป็น พระราชาคณะชั้นสามัญ ที่ พระมงคลวัฒน์
5 ธันวาคม พ.ศ. 2559 เป็นพระราชาคณะชั้นราช ที่ พระราชมงคลวิสุทธิ์ พุทธิธรรมานุสิฐ มหาคณิสสร บวรสังฆาราม คามวาสี
โรงเรียนท่าข้ามพิทยาคม

| โรงเรียนท่าข้ามพิทยาคม |
| --- | --- |

ที่ตั้ง
หมู่ 1 ตำบลท่าข้าม อำเภอพนัสนิคม จังหวัดชลบุรี  ประเทศไทย 20140
ข้อมูล
ชื่ออื่น: ท พ
ประเภท: โรงเรียนขยายโอกาสทางการศึกษา
คำขวัญ: เรียนดี ประพฤติดี กิจกรรมเด่น
สถาปนา: 1 พฤษภาคม พ.ศ. 2477
ผู้ก่อตั้ง: นายชื่น ภู่พระอินทร์
เขตการศึกษา: องค์การบริหารส่วนจังหวัดชลบุรี
ผู้อำนวยการ: นายสมนึก  ทองแก้ว
สี:   ฟ้า   ขาว
เพลง: มาร์ชท่าข้ามพิทยาคม
เว็บไซต์: www.takham.ac.th
โรงเรียนท่าข้ามพิทยาคม เป็นโรงเรียนขยายโอกาสทางการศึกษาเปิดสอนชั้นอนุบาลถึงมัธยมศึกษาปีที่ 6 จำนวน 33 ห้องเรียน โรงเรียนมีเนื้อที่ 45  ไร่
ประวัติ

ในเดือนธันวาคม พ.ศ. 2476 ทางราชการได้แต่งตั้งให้นายชื่น ภู่พระอินทร์ มาทำการสำรวจเด็กในหมู่บ้านเพื่อจะได้จัดตั้งโรงเรียน ปรากฏว่ามีนักเรียนพอที่จะเปิดทำการสอนได้ทางราชการจึงได้ประกาศตั้งโรงเรียนวัดพรหมรัตนารามขึ้นเมื่อวันที่ 1 พฤษภาคม พ.ศ. 2477 โดยจัดให้มีการสอนชั้นเตรียมประถมโดยมีนายชื่น   ภู่พระอินทร์ เป็นครูใหญ่สอนตามหลักสูตรของกระทรวงศึกษาธิการ โดยใช้ศาลาการเปรียญวัดพรหมรัตนารามเป็นที่ศึกษาและได้จัดให้มีการสอนจนครบชั้นประถมศึกษาปีที่ ๔ในปีพ.ศ. 2486 ในปีพ.ศ. 2511 ทางราชการได้จัดสรรงบประมาณมาก่อสร้างอาคารเรียนแบบ ป.1ข ขนาด 4 ห้อง ใต้ถุนสูงจำนวนหนึ่งหลัง โดยก่อสร้างขึ้นในที่ดินของวัด
ในปีพ.ศ. 2516 คณะกรรมการศึกษาโรงเรียนวัดพรหมรัตนารามได้จัดหาทุนทรัพย์มาต่อเติมอาคารชั้นล่างได้ 2 ห้องเรียน โดยมีพระภิกษุเขียว บุญมีเป็นผู้ก่อสร้างจนแล้วเสร็จ
ในปีพ.ศ. 2518 ทางราชการได้จัดสรรงบประมาณมาต่อเติมอาคารเรียนชั้นล่างที่ค้างอยู่จนแล้วเสร็จและได้ขยายอาคารเรียนออกไปอีก จำนวน 2 ห้องเรียน โดยก่อสร้างขึ้นที่ชั้นล่าง 1 ห้องเรียน และชั้นบน 1 ห้องเรียน และมีเงินเหลือสร้างโรงอาหารขนาด 10x22 เมตร อีก 1 หลัง
ปีพ.ศ. 2519 ได้ขยายการศึกษาภาคบังคับให้สูงขึ้นไปจนถึงชั้นประถมศึกษาปีที่ 6
ปีพ.ศ. 2537 นายสมนึก  ทองแก้ว ได้ขอเปิดการศึกษาถึงชั้นมัธยมศึกษาตอนต้น และได้ขยายพื้นที่โรงเรียนจากเดิมที่มี 5 ไร่เศษ เป็น 45 ไร่ โดยได้รับอนุญาตจากพระครูสิริพรหมคุณ (สมคิด ดีรัศมี) เจ้าอาวาสวัดพรหมรัตนาราม
ปีพ.ศ. 2539 ได้รับงบประมาณจัดสร้างอาคารเรียนแบบสปช. 105/2526 จำนวน 1 หลัง ประชาชนบริจาคเพิ่มเติมเพื่อถมสถานที่ก่อสร้างอีก 100,000 บาท
ปีพ.ศ. 2542 ได้รับงบประมาณจัดสร้างอาคารเรียนแบบ สปช. 105/2526 จำนวน 1 หลังจากการผลักดันงบประมาณจากนายสมชาย สหชัยรุ่งเรือง สมาชิกสภาผู้แทนราษฎรจังหวัดชลบุรี และ ได้รับเลือกให้เป็นโรงเรียนต้นแบบเกษตรทฤษฎีใหม่ของสำนักงานคณะกรรมการการประถมศึกษาจังหวัดชลบุรี
ปีพ.ศ. 2549 โอนมาสังกัดองค์การบริหารส่วนจังหวัดชลบุรี
ปีพ.ศ. 2552 เปลี่ยนชื่อโรงเรียนจากโรงเรียนวัดพรหมรัตนาราม เป็น โรงเรียนท่าข้ามพิทยาคม เพื่อให้สอดคล้องกับชื่อตำบล
ปีพ.ศ. 2553 ได้ขอเปิดการศึกษาถึงชั้นมัธยมศึกษาตอนปลาย
ความหมายของตราสัญลักษณ์

| สี | ความหมาย |
| --- | --- |
สีฟ้า: ความรุ่งเรือน
สีขาว: ความดี มีคุณธรรม
ยุวเกษตรกร

ยุวเกษตรกร ในประเทศไทย หมายถึงเด็กและเยาวชน อายุ 10 - 25 ปีที่สนใจการเกษตร รวมตัวกันในระดับหมู่บ้านขอจัดตั้งเป็นกลุ่มยุวเกษตรกรต่อสำนักงานเกษตรอำเภอและจังหวัด เพื่อรับบริการความรู้วิชาการเกษตรและเคหกิจเกษตรจากโครงการส่งเสริมการเกษตรในพื้นที่ ส่วนใหญ่เป็นโครงการอบรมความรู้ที่เหมาะสมกับอาชีพการเกษตรในท้องถิ่น
กลุ่มยุวเกษตรกรส่วนใหญ่มีสมาชิก 15 - 30 คน อายุใกล้เคียงกันหรือเรียนอยู่ชั้นเดียวกันมีทั้งประเภท กลุ่มในโรงเรียน กลุ่มนอกโรงเรียน และ กลุ่มผสม และมีเกษตรกรในท้องถิ่นอาสาสมัครเป็น ที่ปรึกษายุวเกษตรกร ประจำกลุ่ม ทำหน้าที่เป็นพี่เลี้ยงดูแลให้คำแนะนำกลุ่มในการดำเนินงานและกิจกรรม
กลุ่มยุวเกษตรกรส่วนใหญ่มีระยะเวลาเป็นกลุ่มประมาณ 2 - 4 ปี เพราะสมาชิกมีอายุมากขึ้น ไม่มีเวลามาร่วมกิจกรรม มีครอบครัวและอาชีพต้องรับผิดชอบ บางคนเปลี่ยนสถานภาพเป็นสมาชิกองค์กรหรือมีบทบาทหน้าที่อื่นในท้องถิ่น เช่น สมาชิกกลุ่มเกษตรกร และ กลุ่มแม่บ้านเกษตรกร เป็นต้น และมีกลุ่มยุวเกษตรกรหลายกลุ่มรับสมัครเด็กและเยาวชนเข้าเป็นสมาชิกรุ่นใหม่เพื่อดำเนินงานและกิจกรรมต่อไป โดยกลุ่มยุวเกษตรกรประเภทนอกโรงเรียนจะมีระยะเวลาเป็นกลุ่มมากกว่ากลุ่มยุวเกษตรกรประเภทในโรงเรียน
แหล่งข้อมูลอื่น

เว็บไซด์โรงเรียนท่าข้ามพิทยาคม เก็บถาวร 2017-10-23 ที่ เวย์แบ็กแมชชีน
ยุทธศักดิ์ สุภสร

| ยุทธศักดิ์ สุภสร |
| --- | --- |

ผู้ว่าการการท่องเที่ยวแห่งประเทศไทย
ดำรงตำแหน่ง 1 กันยายน 2558 – 31 สิงหาคม 2566
นายกรัฐมนตรี: ประยุทธ์ จันทร์โอชา
ก่อนหน้า: ธวัชชัย อรัญญิก
ถัดไป: ฐาปนีย์ เกียรติไพบูลย์
 
ข้อมูลส่วนบุคคล
เกิด: 8 มกราคม พ.ศ. 2509 (58 ปี)
คู่สมรส: นางศศลักษณ์  สุภสร
บุตร: นายพาทิศ สุภสร
บุพการี: สุพร สุภสร (บิดา) ฉวีวรรณ สุภสร (มารดา)
ศิษย์เก่า: โรงเรียนกรุงเทพคริสเตียนวิทยาลัย    จฺฬาลงกรณ์มหาวิทยาลัย มหาวิทยาลัยเคโอ ประเทศญี่ปุ่น

ยุทธศักดิ์ สุภสร (8 มกราคม 2509-)
ประธานกรรมการการนิคมอุตสาหกรรมแห่งประเทศไทย  อดีตผู้ว่าการการท่องเที่ยวแห่งประเทศไทย และอดีต ผู้อำนวยการสำนักงานส่งเสริมวิสาหกิจขนาดกลางและขนาดย่อม
ประวัติ

ยุทธศักดิ์เกิดเมื่อวันที่ 8 มกราคม 2509 เป็นบุตรชายของนายสุพร สุภสร อดีตผู้ว่าราชการจังหวัดนครราชสีมา และนางฉวีวรรณ สุภสร
จบการศึกษาระดับปริญญาตรีจากคณะเศรษฐศาสตร์ จุฬาลงกรณ์มหาวิทยาลัย เศรษฐศาสตร์มหาบัณฑิตและเศรษฐศาสตร์ดุษฎีบัณฑิตจาก มหาวิทยาลัยเคโอ
การทำงาน > ผู้ว่าการการท่องเที่ยวแห่งประเทศไทย

ยุทธศักดิ์ได้รับแต่งตั้งให้ดำรงตำแหน่ง ผู้ว่าการการท่องเที่ยวแห่งประเทศไทย แทนนาย ธวัชชัย อรัญญิก ที่เกษียณอายุเมื่อวันที่ 29 มิถุนายน 2558 โดยมีผลตั้งแต่วันที่ 1 กันยายน 2558
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ประภาศน์ อวยชัย

| ศาสตราจารย์ประภาศน์ อวยชัยม> ป.ช., ม.ว.ม., ป.ภ., ท.จ.ว. |
| --- | --- |


ประธานรัฐสภา   (ประธานสภานิติบัญญัติแห่งชาติ)
ดำรงตำแหน่ง 17 ตุลาคม พ.ศ. 2517 – 25 มกราคม พ.ศ. 2518 (0 ปี 100 วัน)
ก่อนหน้า: หม่อมราชวงศ์คึกฤทธิ์ ปราโมช
ถัดไป: ประสิทธิ์ กาญจนวัฒน์
รัฐมนตรีว่าการกระทรวงยุติธรรม
ดำรงตำแหน่ง 6 มีนาคม พ.ศ. 2534 – 22 มีนาคม พ.ศ. 2535 (1 ปี 16 วัน)
ก่อนหน้า: อุทัย พิมพ์ใจชน
ถัดไป: สวัสดิ์ คำประกอบ
รักษาการอธิการบดีมหาวิทยาลัยธรรมศาสตร์
ดำรงตำแหน่ง 13 ธันวาคม พ.ศ. 2520 – 16 มกราคม พ.ศ. 2521 (0 ปี 34 วัน)
ก่อนหน้า: ศ.ดร.วิจิตร ศรีสอ้าน
อธิการบดีมหาวิทยาลัยธรรมศาสตร์
ดำรงตำแหน่ง 17 มกราคม พ.ศ. 2521 – 9 มกราคม พ.ศ. 2525 (3 ปี 357 วัน)
ถัดไป: ศ.คุณหญิง นงเยาว์ ชัยเสรี
นายกสภามหาวิทยาลัยรามคำแหง
ดำรงตำแหน่ง 30 พฤษภาคม พ.ศ. 2517 – 16 กันยายน พ.ศ. 2546 (29 ปี 109 วัน)
ก่อนหน้า: พลเอก แสวง เสนาณรงค์
ถัดไป: ประจวบ ไชยสาส์น
 
ข้อมูลส่วนบุคคล
เกิด: 18 ธันวาคม พ.ศ. 2467 จังหวัดพระนคร ประเทศสยาม
เสียชีวิต: 10 มิถุนายน พ.ศ. 2560 (92 ปี) กรุงเทพมหานคร ประเทศไทย
คู่สมรส: คุณหญิงสุธรรมา อวยชัย
วิชาชีพ: ข้าราชการ

ศาสตราจารย์ ประภาศน์ อวยชัย (18 ธันวาคม พ.ศ. 2467 – 10 มิถุนายน พ.ศ. 2560) อดีตอธิการบดีมหาวิทยาลัยธรรมศาสตร์ อดีตรัฐมนตรีว่าการกระทรวงยุติธรรม และอดีตประธานสภานิติบัญญัติแห่งชาติ
การศึกษา

ปริญญาตรี : ธรรมศาสตร์บัณฑิต (นิติศาสตร์) มหาวิทยาลัยวิชาธรรมศาสตร์และการเมือง (พ.ศ. 2490)
ปริญญาโท : นิติศาสตร์มหาบัณฑิต (พ.ศ. 2493) มหาวิทยาลัยธรรมศาสตร์ และเนติบัณฑิตอังกฤษ เมื่อ พ.ศ. 2500
ปริญญาเอก : นิติศาสตรดุษฎีบัณฑิต จุฬาลงกรณ์มหาวิทยาลัย
การทำงาน

อธิการบดีมหาวิทยาลัยธรรมศาสตร์ (พ.ศ. 2520 – พ.ศ. 2525), อธิบดีศาลคดีเด็กและเยาวชนกลาง, ผู้ช่วยผู้พิพากษาหัวหน้าคณะในศาลฎีกา, รองประธานศาลฎีกา, เลขาธิการเนติบัณฑิตยสภา, เลขาธิการสำนักอบรมศึกษากฎหมายแห่งเนติบัณฑิตสภา, นายกพุทธสมาคมแห่งประเทศไทย ในพระบรมราชูปถัมภ์, ประธานสภาสังคมสงเคราะห์แห่งประเทศไทย
ประภาศน์ อวยชัย ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และได้รับโปรดเกล้าฯ แต่งตั้งเป็นประธานสภานิติบัญญัติแห่งชาติ แทนหม่อมราชวงศ์คึกฤทธิ์ ปราโมช เมื่อวันที่ 11 ตุลาคม พ.ศ. 2517ได้รับการแต่งตั้งเป็นปลัดกระทรวงยุติธรรมในวันที่ 1 ธันวาคม พ.ศ. 2517 ดำรงตำแหน่งนายกสภามหาวิทยาลัยรามคำแหง ระหว่างปี พ.ศ. 2517 – พ.ศ. 2546 รวมเป็นระยะเวลา 29 ปี
ในปี พ.ศ. 2534 ได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลนายอานันท์ ปันยารชุน
ถึงแก่อนิจกรรม

ศาสตราจารย์ ประภาศน์ อวยชัย ถึงแก่อนิจกรรมเมื่อวันที่ 10 มิถุนายน พ.ศ. 2560 สิริรวมอายุได้ 92 ปี มีพิธีพระราชทานเพลิงศพเมื่อวันที่ 24 ธันวาคม พ.ศ. 2560 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เครื่องราชอิสริยาภรณ์

พ.ศ. 2522 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2519 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2526 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2541 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2512 –  เหรียญจักรพรรดิมาลา (ร.จ.พ.)
ทรู อะคาเดมี่ แฟนเทเชีย ซีซั่นที่ 10

| ทรู อะคาเดมี่ แฟนเทเชีย ซีซั่นที่ 10 |
| --- | --- |
สัญลักษณ์ของ ทรู อคาเดมี่ แฟนเทเชีย ซีซั่นที่ 10
เสนอโดย: เศรษฐา ศิระฉายา และ นักล่าฝันรุ่นพี่
ประเทศแหล่งกำเนิด: ประเทศไทย
จำนวนตอน: 12
การผลิต
ผู้อำนวยการผลิต: อรรถพล ณ บางช้าง
สถานที่ถ่ายทำ: Magnolias Studio บางนา-ตราด กม.18  (บ้านพักนักล่าฝัน) มูนสตาร์สตูดิโอ  (คอนเสิร์ตสัปดาห์ที่ 1-11) อิมแพ็ค อารีน่า เมืองทองธานี  (คอนเสิร์ตสัปดาห์ที่ 12)
ความยาวตอน: ถ่ายทอดสด   เรียลลิตี้: 24 ชั่วโมง   คอนเสิร์ตสัปดาห์ที่ 1-2 , 4-11:   21.30 - 23.30 (2 ชั่วโมง)   คอนเสิร์ตสัปดาห์ที่ 3:   22.00 - 24.00 (2 ชั่วโมง)   คอนเสิร์ตรอบชิงชนะเลิศสัปดาห์ที่ 12:   14.00 - 16.45 (2 ชั่วโมง 45 นาที)
ออกอากาศ
เครือข่าย: ทรูวิชั่นส์ , ทรู เรียลิตี้ , ทรูอินไซด์ , ทรูมิวสิก   (ถ่ายทอดสดตลอด 24 ชั่วโมง)   โมเดิร์นไนน์ทีวี   (ถ่ายทอดการแสดงสด)
ออกอากาศ: 23 มิถุนายน (17.00 น.) – 14 กันยายน พ.ศ. 2556 (17.15 น.)
ทรู อคาเดมี่ แฟนเทเชีย ซีซั่นที่ 10 เป็นรายการเรียลลิตี้โชว์ เพื่อค้นหานักร้องนักแสดงเข้าสู่วงการบันเทิง ในชุดทรู อะคาเดมี่ แฟนเทเชีย โดยซีซั่นนี้ทรูใช้เครือข่ายสังคมออนไลน์ในการประชาสัมพันธ์รายการร่วมกับเว็บไซต์หลักและมีการเปลี่ยนแปลงอายุของผู้เข้าสมัครเป็น 15-30 ปี ที่จากเดิมใช้ 18-28 ปี (ซีซั่นที่ 1-6) และ 15-25 ปี (ซีซั่นที่ 7-9) จัดระหว่างวันที่ 23 มิถุนายน - 14 กันยายน พ.ศ. 2556 ออกอากาศ 12 สัปดาห์
ในปีนี้มีการเปลี่ยนแปลงวิธีการรับสมัครด้วยตนเองจากการตระเวนออดิชั่น 4 จังหวัด 4 ภาคเป็นการส่งรถคาราวานไปยังทุกๆจังหวัด โดยจังหวัดใดมีโรงภาพยนตร์เมเจอร์ ซีนีเพล็กซ์ผู้สมัครจะสามารถไปออดิชั่นได้ทันที แต่หากจังหวัดใดไม่มีเมเจอร์ ซีนีเพล็กซ์ ทีมงานจะไปรับสมัครที่สถาบันหรือจุดสำคัญต่างๆของจังหวัดนั้น ส่วนการออดิชั่นด้วยการส่งคลิปในเว็บไซต์หลักของรายการ (Online Audition) ยังคงเปิดรับสมัครตามปกติ และในปีนี้ไม่มีการรับสมัครนักล่าฝันจากช่องทางตัวแทนสถาบัน โดยในซีซั่นนี้มีเรื่องพิเศษที่เพิ่มมาคือ จะมีนักล่าฝันทั้งหมด 24 นักล่าฝัน และ 24 นักล่าฝันจะได้เข้าบ้านและแข่งขันทั้ง 12 สัปดาห์ แต่จะมีนักล่าฝันจะต้องออกสัปดาห์ละ 1 คน จากผลโหวตของคนไทยทั้งประเทศ และในสัปดาห์สุดท้ายจะมีเพียง 12 นักล่าฝันตัวจริงที่เหลืออยู่ในรอบชิงชนะเลิศที่จะได้เซ็นสัญญาเป็นศิลปินในสังกัด ทรูแฟนเทเชีย
นอกจากนี้ยังเป็นซีซั่นแรกที่มีการถ่ายทอดสดคอนเสิร์ตในวันอาทิตย์ (สัปดาห์ที่ 1) และวันเสาร์ช่วงบ่าย (สัปดาห์ที่ 12) แทนการถ่ายทอดสดในวันเสาร์ช่วงกลางคืนเช่นซีซั่นที่ผ่านมา
ผู้สนับสนุนหลักอย่างเป็นทางการ

CP
7-Eleven
ธนาคารกรุงศรีอยุธยา
เมืองไทยประกันชีวิต
Smartheart และ Me-O
Nissan
Listerine
กะทิ ตรา อร่อยดี
Samsung Galaxy Note
Magnolias
True Move H และ True
คณะกรรมการ > คณะกรรมการคัดเลือก

โอม - ชาตรี คงสุวรรณ - ผู้อำนวยการด้านเสียงการคัดเลือกนักล่าฝัน
บอย อรรถพล ณ บางช้าง - ผู้อำนวยการสร้าง
Trainer และ บุคลากร > พิธีกรประจำรายการ

อาต้อย - เศรษฐา ศิระฉายา (พิธีกรหลัก)
Trainer และ บุคลากร > พิธีกรร่วมในแต่ละสัปดาห์

คอนเสิร์ตสัปดาห์ที่ 1 โจ AF2 - ภานุพล เอกเพชร
คอนเสิร์ตสัปดาห์ที่ 2 พัดชา AF2 - พัดชา เอนกอายุวัฒน์
คอนเสิร์ตสัปดาห์ที่ 3 ปุยฝ้าย AF4 - ณัฏฐพัชร วิพัธครตระกูล และ แม็ค AF6 - วีรคณิศร์ วัฒนกานต์กุล
คอนเสิร์ตสัปดาห์ที่ 4 โบว์ AF5 - สาวิตรี สุทธิชานนท์
คอนเสิร์ตสัปดาห์ที่ 5 ตี๋ AF4 - วิวิศน์ บวรกีรติขจร
คอนเสิร์ตสัปดาห์ที่ 6 ซานิ AF6 - นิภาภรณ์ ฐิติธนการ
คอนเสิร์ตสัปดาห์ที่ 7 รอน AF5 - ภัทรภณ โตอุ่น และ กรีน AF5 อัษฎาพร สิริวัฒน์ธนกุล
คอนเสิร์ตสัปดาห์ที่ 8 ต้น AF8 - ธนษิต จตุรภุช
คอนเสิร์ตสัปดาห์ที่ 9 มิ้น AF3 - มิณฑิตา วัฒนกุล
คอนเสิร์ตสัปดาห์ที่ 10 เต๋า AF8 - เศรษฐพงศ์ เพียงพอ
คอนเสิร์ตสัปดาห์ที่ 11 คชา AF8 - นนทนันท์ อัญชุลีประดิษฐ์
คอนเสิร์ตสัปดาห์ที่ 12 นัททิว AF5 - ณัฎฐ์ ทิวไผ่งาม
Trainer และ บุคลากร > ฝ่ายบริหาร

บอย - อรรถพล ณ บางช้าง - ผู้อำนวยการสร้าง
ครูต้น - สุชาติ ชวางกูร - ครูใหญ่ประจำบ้าน True Academy Fantasia Season 10
ดี้ - นิติพงษ์ ห่อนาค - ผู้อำนวยการด้านพัฒนาศิลปิน
โอม - ชาตรี คงสุวรรณ - ผู้อำนวยการคัดเลือกนักล่าฝันและเสียงดนตรี
| 0 | 1 | 2 |
| --- | --- | --- |
|  Voice Trainer ครูโรจน์ - รุ่งโรจน์ ดุลลาพันธ์ - หัวหน้าทีม Voice Trainer  ครูเอ๋ - บุษกร อู่อารีย์  ครูนิด - นิดา เกิดสุทธิ  ครูป่าน - พิณพนัช รุ่งเรือง  ครูก้อง - นิติ นิติภูวนไท  ครูไก่ - ธิติพันธ์ สื่อรุ่งเรือง  ครูอิงค์ - คณิศร พัชรสรวุฒติ (ครูเสริม)  ครูก้อย - สุภาพร สุภาพรรณ (ครูเสริม)  ครูเดียร์ (ครูเสริม)  ครูเอก (ครูเสริม)  ครูแอร์ (ครูเสริม)  ครูฟอยล์ (ครูเสริม)  ครูเจ (ครูเสริม)  ครูหนุ่ม - เฉลิมศักดิ์ ทองหาว - Voice Coach จากทีม Mr.Music |  Dance Trainer ครูอู๋ - เปรมจิตต์ อำนรรฆมณี - หัวหน้าทีม Dance Trainer  ครูบอส - คมสัน ประทีปสว่างวงศ์  ครูบัสโซ่  ครูโมโม่  ครูนุชช่า  ครูพิมพ์  ครูฟ้า |  Acting Trainer โดนัท - มนัสนันท์ พันเลิศวงศ์สกุล - หัวหน้าทีม Acting Trainer  ครูร่ม - ร่มฉัตร ธนาลาภพิพัฒน์  ครูเอก - ครูสอนโยคะ  ครูกอล์ฟ - Acting Coach ,ครูสอนบทการแสดง  พี่ฮุ้ง - ผู้คิดบทการแสดง  พี่ซิน - ผู้คิดบทการแสดง ครูพิเศษ ครูพล พล ตัณฑเสถียร (ครูสอนทำอาหาร)  ครูก้อย วลัยลักษณ์ มุสิกโปฎก (ครูสอนศิลปะ)   |
Commentator

ไก่ - สุธี แสงเสรีชน (ตลอดทั้งซีซั่น)
ปั๋ง - ประกาศิต โบสุวรรณ (สัปดาห์ที่ 2-3 ,6-7 ,9-12)
ครูเป็ด - มนต์ชีพ ศิวะสินางกูร (สัปดาห์ที่ 4-5 ,8 ,11-12)
แมว - จิระศักดิ์ ปานพุ่ม (สัปดาห์ที่ 1-10)
ปู Blackhead - อานนท์ สายแสงจันทร์ (สัปดาห์ที่ 1)
รูปแบบเวทีคอนเสิร์ตของ TrueAF10

เวทีในซีซั่นนี้จัดแสดงที่มูนตาร์ สตูดิโอ ซึ่งเวทีปีนี้มีความพิเศษคือมีทีมช่างจากเกาหลีมาทำเวทีให้ เวทีปีนี้เหมือนเวทีผสมที่นำหลายๆซีซั่นมารวมกัน โดยลักษณะเวทีเป็นดังนี้ หลังเวทีเป็นจอ LED ขนาดสี่เหลี่ยมจตุรัสขนาดใหญ่ ข้างๆเวทีทั้งซ้ายและขวา มี LED ขนาดสี่เหลี่ยมย่อย วางสลับช่องกันเป็นตาราง โดยจะมีเส้นไฟ LED วางกรอบอยู่ หลังเวทีด่านล่างจะมีเส้นไฟ LED วางเป็นแนวนอนอยู่ บนเพดานมีจอ LED สี่เหลี่ยมผืนผ้าติดอยู่ 3 ตำแหน่ง ซ้าย ขวา และ ตรงกลาง ทางฝั่งขวาสุดเวทีเป็นที่เล่นของวงดนตรี รูปแบบบนเวทีเป็นพื้นต่างระดับ โดยมีพื้นหลัก และ พื้นเวทีที่เป็นสามเหลี่ยมที่อยู่กลางจะเน้นเป็นสามเหลี่ยมขนาดใหญ่ และในบางสัปดาห์มีการจัดแต่งเวทีเพิ่มดังนี้ สัปดาห์ที่ 4 มีการทำแสตนสำหรับที่นั่งของนักล่าฝันทั้ง 2 ฝั่ง โดยฝั่งซ้ายเป็นทีมฝากรัก และ ฝั่งขวาเป็นฝันและใฝ่ สัปดาห์ที่ 6 มีการเอาแผงไฟสีเหลืองมาติดตรงเส้นไฟ LED ข้างล่าง LED สี่เหลี่ยมขนาดใหญ่ตรงกลาง สัปดาห์ที่ 8 มีการทำพื้นเอียงสำหรับการเต้นที่ด่านล่างจอ LED ตรงกลาง สัปดาห์ที่ 9 มีการเอาวงดนตรีมาเล่นที่กลางเวที สัปดาห์ที่ 10 มีการเอาเวทีหมุนวงกลมมาตั้งที่เวทีสามเหลี่ยมเพื่อใช้แสดงละครเวที รวมถึงการเอาจอ LED เล็กๆรอบข้างเวทีมารวมกันเป็นแผ่นเดียว แล้วด่านล่างตรงจอ LED ขนาดใหญ่เปลี่ยนเป็นบันได สัปดาห์ที 11 มีการเอาวงดนตรีมาเล่นที่กลางเวทีอีกครั้ง และ เอาแผงไฟสีเหลืองไปติดรอบข้างเวที ในสัปดาห์ที่ 12 สัปดาห์สุดท้ายมีการเปลี่ยนเวทีไปแสดง ณ อิมแพค อารีน่า เมืองทองธานี โดยเวทีทางด้านหลังจะมีบันไฟสีขาว และจอ LED ขนาดใหญ่ยกขึ้น พื้นเวทีเป็นสามเหลี่ยม ไม่ต่างระดับเป็นแนวเดียวกัน มีจอ LED ขนาดใหญ่ห้อยลงมา สามารถเลือนขึ้นและลงได้ มีลูกดิสโก้ห้อยลงมา โดย LED ย่อยจะขยายใหญ่ขึ้น